Document ID: 32005R1710

KOMISSION ASETUS (EY) N:o 1710/2005,
annettu 19 päivänä lokakuuta 2005,
oliiviöljyn yhtenäisten tuotantoalueiden rajaamisesta annetun asetuksen (EY) N:o 2138/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1),
ottaa huomioon tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84 (2) ja erityisesti sen 19 artiklan,
sekä katsoo seuraavaa:
(1)
Asetuksen (ETY) N:o 2261/84 18 artiklassa säädetään, että oliivien ja öljyn tuotokset vahvistetaan yhtenäisiä tuotantoalueita kohti tuottajajäsenvaltioiden toimittamien tietojen perusteella.
(2)
Komission asetuksen (EY) N:o 2138/97 (3) liitteessä vahvistetaan tuotantoalueiden rajaaminen. Hallinnollisista ja rakenteellisista syistä on markkinointivuoden 2004/2005 osalta tehtävä Kreikan, Espanjan ja Italian yhtenäisiä tuotantoalueita koskevia muutoksia.
(3)
Asetus (EY) N:o 2138/97 on tämän vuoksi syytä muuttaa.
(4)
Tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 2138/97 liite seuraavasti:
1)
korvataan A kohdassa Perugian, Brindisin, Leccen, Catanzaron, Reggio Calabrian ja Siracusan provinsseja koskevat osat tämän asetuksen liitteessä I olevilla osilla;
2)
korvataan C kohta tämän asetuksen liitteellä II;
3)
muutetaan D kohdassa olevassa kohdassa ”Comunidad autónoma: Aragón”, Zaragozan provinssia koskevat tiedot seuraavasti:
a)
korvataan vyöhykkeessä 2 ilmaisu ”Atea” ilmaisulla ”Atea (oliivitarhat, joita ei keinokastella)”;
b)
lisätään vyöhykkeeseen 5 ilmaisu seuraavasti: ”Atea (keinokastellut viljelmät)”.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä marraskuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä lokakuuta 2005.

Labels: 18
17
6